Source: http://docplayer.fi/16096923-Tekniikka-vindin-ab-bole-program-bilaga-4.html
Timestamp: 2019-10-14 21:00:15+00:00
Document Index: 408034

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ']

TEKNIIKKA VINDIN AB BÖLE PROGRAM BILAGA 4 - PDF
Download "TEKNIIKKA VINDIN AB BÖLE PROGRAM BILAGA 4"
1 SUUU NNITTELU JA TEKNIIKKA VINDIN AB OY BÖLE VINDKRAFTPARK PROGRAM FÖR MILJÖKONSEKVENSBEDÖMNING BILAGA 4
2 NÄRPIÖN BÖLEN TUULIPUISTOHANKKEEN LEPAKKOSELVITYS Thomas Lilley, Biologi, FT. Jenni Prokkola, Biologi, FM JOHDANTO 2 2 SUOJELU 2 3 LEPAKOIDEN EKOLOGIAA LYHYESTI 2 4 AINEISTO JA MENETELMÄT 3 5 TULOKSET JA ARVIOINTI Lepakoille tärkeät alueet Luokka I: Lisääntymis- ja levähdyspaikat Luokka II: Tärkeät ruokailualueet ja siirtymäreitit Luokka III: Muut lepakoiden käyttämät alueet 10 6 YHTEENVETO 10 7 VIITTEET 11 1
3 1 JOHDANTO Tässä raportissa arvioidaan onko Närpiön Böleen suunnitellulla tuulivoimapuistoalueella lepakoille merkittäviä levähdys- tai lisääntymispaikkoja, ruokailu- tai siirtymäreittejä tai muita lepakoiden käyttämiä alueita. Alueen arviointi on tehty karttoja tarkastelemalla sekä vierailemalla alueella viitenä yönä lepakoita havainnoiden kesän 2013 aikana. 2 SUOJELU Kaikki Suomessa tavattavat lepakkolajit ovat rauhoitettuja. Kaikki lepakkolajimme kuuluvat EU:n Luontodirektiivin liitteen IV (a) lajilistaan ja Luonnonsuojelulain 49 :n mukaan lepakoiden lisääntymis- ja levähdyspaikkojen hävittäminen ja heikentäminen on kiellettyä. Näitä ovat lisääntymispaikat, muut kesä-, kevät- ja syysaikaiset päiväpiilot sekä talvehtimispaikat. Ripsisiippa (Myotis nattereri) on Suomessa arvioitu erittäin uhanalaiseksi (EN) lajiksi ja pikkulepakko (Pipistrellus nathusii) vaarantuneeksi (VU) uusimman, vuonna 2010 valmistuneen uhanalaisuusarvioinnin mukaan 1. Tämän lisäksi Suomi on osapuolena Euroopan lepakoidensuojelusopimuksessa (EUROBATS 1999). Sopimus velvoittaa osapuolimaita huolehtimaan lepakoiden suojelusta lainsäädännön kautta sekä tutkimusta ja kartoituksia lisäämällä. EUROBATS- sopimuksen mukaan osapuolimaiden tulee pyrkiä säästämään lepakoille tärkeitä ruokailualueita sekä siirtymä- ja muuttoreittejä 2. 3 LEPAKOIDEN EKOLOGIAA LYHYESTI Maassamme on havaittu tähän mennessä 13 lepakkolajia. Kaikki meillä tavattavat lepakot kuuluvat pienlepakkojen (Microchiroptera) aitolepakkojen (Vespertilionidae) heimoon. Kaikki Suomessa tavattavat lepakkolajit käyttävät ravinnokseen hyönteisiä, lähinnä pieniä surviaissääskiä, vesiperhosia, yöllä lentäviä mittareita ja pieniä kovakuoriasia. Lajeillamme on voimakasta sukupuolten välistä jakautumista etenkin kesän aikana: naaraslepakot muodostavat lisääntymisyhdyskuntia, joissa ne synnyttävät ja huolehtivat poikasistaan. Joillain lajeilla, kuten vesisiipalla (Myotis daubentonii) ja pohjanlepakolla (Eptesicus nilssonii) yhdyskunnat eivät ole sidottuna yhteen 2
4 päiväpiiloon koko pesintäkauden ajaksi, vaan vaihtavat paikkaa säännöllisesti, 3-4 vuorokauden välein viimeistään poikasten ollessa lentokykyisiä, luultavasti loistaakan kasvaessa päiväpiilossa liian suureksi. Yksilöillä saattaa olla tiedossa tusinan verran sopivia piilopaikkoja kotireviirillään. Erityisesti kantaville ja imettäville naaraille hyvät saalistusalueet päiväpiilon lähellä ovat tärkeitä. Monilla lajeilla naaraat valtaavat paremmat ruokailureviirit ja päiväpiilot niiden läheisyydessä 3. Yhdyskunnat hajaantuvat loppukesällä poikasten itsenäistyessä. Urokset liikkuvat kesäisin useimmiten yksittäin tai pieninä ryhminä ja niitä havainnoidaan usein yksittäin heikommilla saalistusalueilla. Sopivia päiväpiiloja löytyy rakennuksista, puiden koloista tai muista suojaisista ja lämpimistä paikoista. Loppukesällä lepakot yleensä levittäytyvät tasaisemmin erilaisiin ympäristöihin. Jotkin lajit tarvitsevat myös suojaisia kulkureittejä päiväpiilojen ja saalistusalueiden välillä. Kaikki Suomessa tavattavat lajit siirtyvät syksyisin horrostamaan talven yli, osa jää Suomeen ja osa muuttaa Keski- Eurooppaan. 4 AINEISTO JA MENETELMÄT Kartoitus- ja arviointialue on esitetty Kartalla 1. Alue tarkasteltiin etukäteen maastokartan ja ilmakuvien perusteella. Tässä vaiheessa alueelta määritettiin silmämääräisesti lepakoille mahdollisesti sopivat elinalueet, joihin kiinnitettäisiin erityistä huomiota kartoitusöinä. Kartoitusyöt olivat 21.6., 5.7., 12.7., ja Sääolosuhteet olivat kartoitusöinä lepakoille saalistukselle otollisia (lämpötila yli 8 C sekä kartoituksen alussa, että päättyessä, tuuli < 2 m/s, ei sadetta). Alueella käyntiä suunniteltaessa otettiin huomioon lepakoille tärkeät saalistusalueet sekä mahdolliset levähtämis- ja lisääntymispaikat. Jälkimmäisinä toimivat asuinrakennukset, vanhat metsiköt ja yksittäiset vanhat haavat/männyt/koivut. Saalistusalueina saattavat toimia pienet vesistöt, pienaukot (esim. talojen pihat) sekä sopivan sulkeutuneet, holvimaisen rakenteen omaavat metsätiet ja sopivan peittävän latvuston omaavat varttuneet metsät. Metsätiet ovat usein lepakoiden suosimia reittejä päiväpiiloilta saalistusalueille ja ovat erityisesti pohjanlepakoilla ja viiksisiippalajeilla saalistuskäytössä latvuston avonaisuudesta riippuen. Bölessä huomiota kiinnitettiin erityisesti alueella sijaitseviin metsästysmajoihin ja ampumarataan, alueen luoteiskulman lampiin sekä samaisen luoteiskulman ja pohjoisen pienempiin polkuihin, jotka saattaisivat sopia erityisesti viiksisiippalajien ruokailuun. Muita todennäköisiä levähdys- tai ruokailualueita ei etukäteen huomattu. 3
5 Kartoitus suoritettiin jalan käyttäen apuna kiikareita, GPS:ää ja ultraäänitallenninta (Wildlife Acoustics EM- 3). Tallentimen muistikortille kertynyt data analysoitiin Wildlife Acousticsin Songscope- ohjelmistolla. Kartoituksen ja arvioinnin perusteena on käytetty julkaistua tieteellistä materiaalia Suomessa esiintyvien lepakoiden elinympäristövalinnasta 4 8 ja ohjeina Suomen lepakkotieteellisen yhdistyksen laatimia kartoitusohjeita 9. Kartoitusreitistö on merkitty karttaan 1. 4
6 0 0,5 1 1,5 Kartta 1.Kartoitusalue ja kartoitusreitti (punainen). 5 2 km
7 5 TULOKSET JA ARVIOINTI Suurin osa alueesta on lepakoille heikosti hyödynnettävissä lisääntymispaikkojen tai ruokailualueiden suhteen ja tämän takia alueella tehtiin suhteellisen vähän lepakkohavaintoja. Syynä tähän on sopivien elinympäristöjen puute. Alue on suurimmaksi osaksi nuorta, ojitettua talousmetsää, avohakkuita tai jättömaata sekä leveitä, avoimia metsäteitä. Tämänkaltainen metsä ei tarjoa monipuoliselle lepakkolajistolle niiden vaatimia päiväpiiloja eivätkä ylläpidä monipuolista ja rikasta hyönteisfaunaa, jota lepakot käyttävät ravinnokseen. Myös rakennusten puute heikentää monien lepakkolajien viihtyvyyttä alueella. Huomattavasti parempi elinalue lepakoille löytyy kartoitusalueen luoteiskulmasta, jossa on monia pieniä väliaikaisia lampia, monimuotoisempaa metsää ja suojaisempia metsäteitä. Alueelta tavattiin pohjanlepakkoa ja viiksisiippalajeja, isoviiksisiippaa ja viiksisiippaa, joita ei voi äänen perusteella erottaa toisistaan. Tämän vuoksi ne ovat tässä raportissa esitetty yhdessä nimikkeellä viiksisiippalaji. Havainnot on esitetty taulukossa 1. Taulukko 1. Bölen alueella havaitut lepakot. 6
8 WGS84 PVM AIKA LAJI LAT* LON :34 Viiksisiippalaji :45 Pohjanlepakko :55 Pohjanlepakko :40 Pohjanlepakko :13 Pohjanlepakko :22 Pohjanlepakko :27 Pohjanlepakko :37 Viiksisiippalaji :44 Viiksisiippalaji :46 Pohjanlepakko :45 Pohjanlepakko :33 Viiksisiippalaji :23 Pohjanlepakko :04 Pohjanlepakko :33 Pohjanlepakko :01 Pohjanlepakko :18 Viiksisiippalaji :32 Viiksisiippalaji :34 Pohjanlepakko :50 Pohjanlepakko :22 Pohjanlepakko :55 Pohjanlepakko
9 5.1 LEPAKOILLE TÄRKEÄT ALUEET Alueiden arvo lepakoille luokitellaan Suomen lepakkotieteellisen yhdistyksen antaman ohjeistuksen mukaan 9 : Luokka I: Lisääntymis- tai levähdyspaikka. Hävittäminen tai heikentäminen luonnonsuojelulaissa kielletty. Luokka II: Tärkeä ruokailualue tai siirtymäreitti. Maankäytössä huomioitava alueen arvo lepakoille (EUROBATS sopimus). Luokka III: Muu lepakoiden käyttämä alue. Maankäytössä mahdollisuuksien mukaan huomioitava alueen arvo lepakoille Luokka I: Lisääntymis- ja levähdyspaikat Lepakoiden lisääntymis- ja levähdyspaikat voivat sijaita muun muassa talojen vinteillä ja välikatoissa. Luonnossa piilopaikat voivat sijaita esimerkiksi puunkoloissa, kaarnan alla ja halkeamissa. On todennäköistä että kartassa 2. vihreällä rajatulla alueella on sekä pohjanlepakon että viiksisiippalajin (- lajien) lisääntymisyhdyskuntia. Elokuun käynneillä osalla rajatun alueen sisällä havaituista pohjanlepakoista (2) ja viiksisiippalajeista (2) oli poikanen seuranaan saalistuslennolla. Lisääntymispaikat saattavat täällä sijaita esim. rajatun alueen sisällä löytyvistä rakennuksista (ampumarata, metsästysmaja) tai alueen keloista ja tikankoloista. Muualla alueella ei havaittu merkkejä lisääntymisestä tai siihen sopivia rakennuksia, puita tai metsiköitä Luokka II: Tärkeät ruokailualueet ja siirtymäreitit Alueella oli kokonaisuudessaan suhteellisen vähän lepakkohavaintoja. Kartalla 2 rajatulla alueella tavattiin kuitenkin runsaastikin pohjanlepakoita ja viiksisiippalajeja ruokailemassa läpi kesän. Pohjanlepakko ruokailee mielellään lentämällä pitkin avoimia metsäteitä ja hyödyntää jopa metsäteiden kääntöympyröitä saalistusalueinaan. Pohjanlepakot käyttävät erilaisia elinympäristöjä monipuolisesti hyväkseen ja ovat Suomessa yleisin kartoitusten yhteydessä tavattu lepakkolaji. Alueella saalistivat myös viiksisiippalajit, isoviiksisiippa (Myotis brandtii) ja viiksisiippa (Myotis mystacinus), jotka ruokailevat mielellään suojaisemmilla, etenkin hieman varttuneemman ja monipuolisemman metsän yhteydessä, kuten Bölessä ampumaradalta metsästysmajalle johtavalla polulla. Vihreällä rajattu alue on ainoa koko kartoitusalueen merkittävä ruokailualue, jossa tavattiin samanaikaisesti useita lepakoita ruokailemassa. 8
10 0 0,5 1 1,5 Kartta 2. Lepakkohavainnot Bölen kartoitusalueella: pohjanlepakot (punaiset ympyrät), viiksisiippalajit (vihreät ympyrät), pikkulepakot (mustat ympyrät). Ympyröiden ulkoreuna ilmaisee havainnon ajankohdan (vihreä = kesäkuu, magenta = heinäkuu ja oranssi = elokuu). Vihreällä rajattua esitetään huomiotavaksi tuulivoimahankkeen jatkosuunnittelussa. 9 2 km
11 5.1.3 Luokka III: Muut lepakoiden käyttämät alueet Ei havaittu. 6 YHTEENVETO Böle ei ole kokonaisuudessaan ole lepakoille tärkeä levähdys-, lisääntymis- tai ruokailualue. Tuulivoima- alueen luoteiskulmassa oleva rehevämmän metsän alue on kuitenkin lepakoille otollista ruokailu- ja lisääntymispaikkojen suhteen. Tämä alue tulisi huomioida alueen jatkosuunnittelussa. Tämän alueen sopivuuteen vaikuttavat esimerkiksi alueen kosteus väliaikaisine lammikoineen jotka edesauttavat hyönteisten kehittymistä sekä monimuotoisempi metsä, joka tarjoaa piilo- ja lisääntymispaikkoja lepakoille. Rajatun alueen kapeammat, suojaisat metsätiet ovat viiksisiipoille sopivaa ruokailualuetta, ja juuri tämänkaltaiset ruokailuympäristöt saattavat tuhoutua teitä leventäessä esimerkiksi tuulivoimapuistojen huoltoteiksi. Lepakoiden suojelemiseksi tämän alueen jatkosuunnittelussa tulisi pyrkiä säilyttämään alueen rakenne mahdollisimman ennallaan (rakennukset, olemassa olevat tiet, metsän rakenne). Alueella ruokailevien lepakoiden radioseuranta antaisi käsityksen yhdyskunnalle avainasemassa olevista päiväpiiloista, mikä edesauttaisi alueen jatkosuunnittelua. Tuulivoimalapuiston rakentaminen ei rajatun alueen ulkopuolella todennäköisesti tule vaikuttamaan paikallisten lepakoiden elinolosuhteisiin merkittävästi. Turun yliopistolla valmistuvassa tutkimuksessa on kuitenkin havaittu pohjanlepakoiden ruokailevan usein jopa 60 metrin korkeudessa. Nämä Suomen yleisimmät lepakot saattavat siten olla vaarassa törmätä tuulivoimaloiden roottoreihin. Toiseksi, nämä korkealla lentävät lepakot jäävät maasta käsin tehtävien kartoitusten ulottamattomiin. Bölessä ei myöskään ole vielä tehty lepakoiden muuttokartoitusta, joten suosittelen näiden kartoitusta sekä maanpinnalta että riittävältä korkeudelta (40-60m), esim. tuulimittausten yhteydessä, jotta samalla saadaan selvyyttä alueella korkealla ruokailevista paikallista lepakoista. 10
12 7 VIITTEET 1. Rassi, P., Hyvärinen, E., Juslén, A. & Mannerkoski, I. Suomen lajien uhanalaisuus Punainen kirja Erillisjulkaisu, (Ympäristöministeriö ja Suomen ympäristökeskus, 2010). 2. Kyheröinen, E.- M., Osara, M. & Stjernberg, T. Agreement on Conservation of Bats in Europe. Update to the national implementation report of Finland,. Inf.EUROBATS.MoP5.19. (2009). 3. Senior, P., Butlin, R. & Altringham, J. Sex and segregation in temperate bats. Proc. R. Soc. B- Biol. Sci. 272, (2005). 4. Dejong, J. Habitat Use, Home- Range and Activity Pattern of the Northern Bat, Eptesicus- Nilssoni, in a Hemiboreal Coniferous Forest. Mammalia 58, (1994). 5. Johansson, M. & DeJong, J. Bat species diversity in a lake archipelago in central Sweden. Biodivers. Conserv. 5, (1996). 6. Wermundsen, T. & Siivonen, Y. Foraging habitats of bats in southern Finland. Acta Theriol. (Warsz.) 53, (2008). 7. Wermundsen, T. & Siivonen, Y. Seasonal variation in use of winter roosts by five bat species in south- east Finland. Cent. Eur. J. Biol. 5, (2010). 8. Dietz, C., Nill, D. & Helversen, O. V. Handbook of the Bats of Europe and Northwest Africa. (A & C Black Publishers Ltd, 2009). 9. SLTY. Suomen lepakkotieteellinen yhdistys ry:n suositus lepakkokartoituksista luontokartoittajille, tilaajille ja viranomaisille ( (2011). 11
S U U N N IT T E L U JA T EK N IIK K A VINDIN AB OY BÖLE VINDKRAFTPARK BILAGA 6
S U U N N IT T E L U JA T EK N IIK K A VINDIN AB OY BÖLE VINDKRAFTPARK BILAGA 6 NÄRPIÖN BÖLEN TUULIPUISTOHANKKEEN LEPAKKOSELVITYS Thomas Lilley, Biologi, FT. Jenni Prokkola, Biologi, FM. 11.9.2013 1 JOHDANTO
VINDIN AB OY BILAGA 5. FLADDERMUSUTREDNINGAR 12/2014 P20392 DESIGN FCG
VINDIN AB OY MOLPE-PETALAX VINDKRAFTPARK MILJÖKONSEKVENSBESKRIVNING BILAGA 5. FLADDERMUSUTREDNINGAR FCG DESIGN OCH PLANERING AB 12/2014 P20392 MOLPEN TUULIPUISTOHANKKEEN LEPAKKOSELVITYS Thomas Lilley,
NÄRPIÖN KALAXIN TUULIPUISTOHANKKEEN LEPAKKOSELVITYS
NÄRPIÖN KALAXIN TUULIPUISTOHANKKEEN LEPAKKOSELVITYS Thomas Lilley, Biologi, FT. 6.9.2013 1 JOHDANTO 2 2 SUOJELU 2 3 LEPAKOIDEN EKOLOGIAA LYHYESTI 2 4 AINEISTO JA MENETELMÄT 3 5 TULOKSET JA ARVIOINTI 6
BILAGA 5 LIITE 5. Vöyrin tuulivoimahankkeiden lepakkoselvitykset Fladdermusutredningar för Vörå vindkraftparker
BILAGA 5 LIITE 5 Vöyrin tuulivoimahankkeiden lepakkoselvitykset Fladdermusutredningar för Vörå vindkraftparker S U U N N IT T EL U JA T EK N IIK K A VÖYRIN TUULIVOIMAHANKKEIDEN LEPAKKOSELVITYKSET - YHTEENVETO
BILAGA 4 LIITE 4. Vöyrin tuulivoimahankkeiden lepakkoselvitykset Fladdermusutredningar för Vörå vindkraftparker
BILAGA 4 LIITE 4 Vöyrin tuulivoimahankkeiden lepakkoselvitykset Fladdermusutredningar för Vörå vindkraftparker S U U N N IT T EL U JA T EK N IIK K A VÖYRIN TUULIVOIMAHANKKEIDEN LEPAKKOSELVITYKSET - YHTEENVETO
SVEVIND OY AB SANDBACKA VINDKRAFTSPARK MILJÖKONSEKVENSBESKRIVNING BILAGA 7. Fladdermusutredningar FCG DESIGN OCH PLANERING AB 27.6.2014 P19557 S U U N N IT T EL U JA T EK N IIK K A VÖYRIN TUULIVOIMAHANKKEIDEN
PJELAX VINDKRAFTSPARK
VINDIN AB OY PJELAX VINDKRAFTSPARK MILJÖKONSEKVENSBESKRIVNING BILAGAA 6. Fladdermusutredning FCG DESIGN OCH PLANERING AB 27.6.2014 Pjelaxin lepakkoselvitys 2012 Thomas Lilley 3.9.2012 1 PJELAXIN LEPAKKOSELVITYS
Hämeenlinnan asemakaava-alueiden lepakkoselvitys vuonna 2013
Hämeenlinnan asemakaava-alueiden lepakkoselvitys vuonna 2013 Espoo 2013 Hämeenlinnan asemakaava-alueiden lepakkoselvitys vuonna 2013 1 SISÄLLYSLUETTELO Tiivistelmä... 2 1. Johdanto... 3 2. Tulokset ja